GiliGold/VAD_KnessetCorpus huggingface dataset:
שבות רענן:
 באמת אנחנו צריכות להבין שאם אנחנו חלק מהמערכה אנחנו לא לבד והבית הזה מגויס גם ברמת התקציבים, גם ברמת החקיקה, וגם ברמה הערכית של ההאמירה הנורמטיבית החשובה
שבות רענן:
      אני אדלג קצת על הנתונים של פניות, כי אני בטוחה שזמנכם קצר
שבות רענן:
 אני רק אגיד שמתוך ה-40% של הפגיעות בתעסוקה, ועוד 20% של נשים שהמשכורת שלהן ירדה כמעט בשליש בגלל השעות שהן היו צריכות פשוט לא לתת אותן כי הן צריכות גם לפזר, גם לאסוף, גם מחלות, גם לתקן את הרכב שהיא אף פעם לא התעסקה בזה אבל היא עכשיו צריכה לתקן וזה 1,001 דברים, אז גם הירידה הזאת בשכר היא מאוד משמעותית
פנינה תמנו:
כמה ירידה בשכר? שליש?
שבות רענן:
עד לשליש, כלומר 2,000-3,000 שקלים
פנינה תמנו:
אנחנו נבדוק עם סא"ל אבישג כמה נשים הגישו בעניין זה כדי לדעת שהם מביאים את הפיצוי והשיפוי של אובדן ההכנסה
פנינה תמנו:
 מה גם ביקשנו תיקון שאמרו עד 10,000 שקלים זה אמור להיות 10,000 חודשי
פנינה תמנו:
 שלא לדבר על עצמאיות, אנחנו עוד צריכים לראות איך אנחנו מטפלים בעניין הזה ולא טיפלנו בנושא הזה, זה לתשומת לב נציגת האוצר
שבות רענן:
אנחנו תכף נרחיב על עצמאיות
שבות רענן:
 אני אגיד שזה הגיע עד למקרים שיצרנו קשר עם עמותה שמחלקת סלי מזון ששלחה למשפחות מילואים 15% מהפניות
פנינה תמנו:
לא יאומן
שבות רענן:
מי ששומע את זה אוזניו צריכות - - - לא יכול להיות
פנינה תמנו:
15% מהפניות זה של נשים?
שבות רענן:
מהפניות שמגיעות אליי, של נשים שאמרו אין לי, אנחנו בחוסר ביטחון תזונתי
פנינה תמנו:
ממש השפלה
שבות רענן:
זו הכותרת של הפניה הזאת
שבות רענן:
 וזה צריך להרעיד פה את אמות הסיפים
שבות רענן:
 לא יכול להיות ששניהם עבדו, וכשהאיש נדרש להילחם הם מגיעים למצב הזה
שבות רענן:
 זה באמת דורש פה ניעור רציני וצעדים מידיים
שבות רענן:
 זה לא יכול לקחת הרבה זמן, צריך לרתום את כולם ולתקן
שבות רענן:
 עכשיו, מבחינת תיקוני החקיקה שנדרשים בתחום התעסוקה - - -
פנינה תמנו:
 אנחנו נעצור אותך בעניין של תיקוני החקיקה
פנינה תמנו:
 נמצאת איתנו כאן היועצת המשפטית של משרד העבודה, היא כאן איתנו לאורך הדיון ואנחנו נצא מפה עם תוכנית עבודה, שיהיה פה ברור
פנינה תמנו:
 אנחנו לא עושים את הדיון כדי לחבק אחת את השנייה
פנינה תמנו:
 זה חשוב לחבק אחת את השנייה, אנחנו עושות את זה
פנינה תמנו:
 אנחנו יוצאים מפה עם תוכנית עבודה, כל נציגי הממשלה כדאי מאוד שיפנימו את זה
פנינה תמנו:
 סא"ל אבישג, אני מבינה שאת צריכה באיזשהו שלב לרדת מהזום
פנינה תמנו:
 את איתנו?
אבישג סבג ראובן:
אני אתכם, רק עכשיו נתנו לי את רשות הדיבור
פנינה תמנו:
שלום, טוב לנו לראות אותך שוב פעם, למרות שלא הטמעתם את התיקונים שביקשנו
אבישג סבג ראובן:
אני רוצה להגיד שהטמענו את התיקונים שביקשתם
פנינה תמנו:
זה לא פורסם
אבישג סבג ראובן:
באופן אישי אני הטמעתי את זה
אבישג סבג ראובן:
מחקנו קודם כול את הסעיף מכל מקום שלא צריך להיות בו על הצגת הקושי הכלכלי, את זה מחקנו
פנינה תמנו:
 אני רק אסביר
פנינה תמנו:
 אז ניסו להציג שהשיפוי והפיצוי זה רק למי שיש קושי כלכלי
פנינה תמנו:
 אמרנו לא, אין פה אפליה, זה לא משנה אם יש אובדן, כל אחד שאיבד כתוצאה מהמילואים יקבל
אבישג סבג ראובן:
הדבר השני, פיצוי מקסימלי עד 10,000 בחודש ביקשת להוסיף, הוספנו בחודש
פנינה תמנו:
כל הכבוד
פנינה תמנו:
 רגע, אני אסביר
פנינה תמנו:
 בעצם בחוזר שאנחנו הכנסנו בתיקון, אמרו שיהיה פיצוי של עד 10,000, ואמרנו 10,000 מה? אנחנו רוצים 10,000 חודשי, לא לכל התקופה
פנינה תמנו:
 והם הכניסו את התיקון הזה שזה משמעותי באלפי ועשרות אלפי שקלים
אבישג סבג ראובן:
וביקשת שנוסיף עוד החרגה שם
אבישג סבג ראובן:
 אז הוספנו בהמשך לסעיף, ככל שיידרש פיצוי גבוה מכך, יידון בוועדת חריגים
אבישג סבג ראובן:
 זאת אומרת שיש אפשרות
פנינה תמנו:
זה בשביל העצמאיות
פנינה תמנו:
עכשיו אני אומרת לך אבישג, צריך לשבת ולדון בהחלט שוב פעם לנושא העצמאיות
פנינה תמנו:
 תזכרו שגם אין להם אפשרות הרבה פעמים לחתום בביטוח לאומי
פנינה תמנו:
 הסיפור של העצמאיות נכנס למקום מאוד מאוד מורכב ובעייתי, ואתם תתנו לזה את המענה
פנינה תמנו:
 ראיתי אתמול שמומש מתוך ה-80 מיליון פלוס ההבטחה שהצלחתי להוציא לכם מהאוצר, מומש רק 18 מיליון? אני טועה?
אבישג סבג ראובן:
נכון לבוקר 21 מיליון
אבישג סבג ראובן:
 זה פחות או יותר המספרים
פנינה תמנו:
אל תעשו הנחות לאוצר
פנינה תמנו:
 בסוף אנחנו כולנו משלמים את הקופה של האוצר
פנינה תמנו:
 אני יודעת שאתם עושים פרסומים, אבל אני אומרת לך יש עצמאיות שקורסות
פנינה תמנו:
 יש נשים שקורסות
אבישג סבג ראובן:
אני רוצה ברשותך להגיד מספר דברים קצר
אבישג סבג ראובן:
 אחד, לעולמות אובדן ההכנסה של בן או בת הזוג, כרגע פנו 2,782
פנינה תמנו:
רגע נתעכב על זה
פנינה תמנו:
 עוד פעם?
אבישג סבג ראובן:
2,782 דרישות
פנינה תמנו:
שזה בנות זוג על אובדן הכנסה?
אבישג סבג ראובן:
על אובדן הכנסה
אבישג סבג ראובן:
 628 אושרו מיידית
אבישג סבג ראובן:
 שזה על סך 3
אבישג סבג ראובן:
5 מיליון שקלים ששולם להם
אבישג סבג ראובן:
 יש עוד 600 שנמצאים בטיפול השלמת מסמכים מול הפרט, לא העבירו את התלושים, אם זה עצמאי לא העבירו את מה שצריכים להעביר מרואה חשבון
פנינה תמנו:
מה עושים אם אין להם זמן להגיע לרואה חשבון?
אבישג סבג ראובן:
מה הכוונה? הכול דיגיטלי
פנינה תמנו:
אני אומרת כזה דבר, לדעתי את ה-600 תגידו להם למה הם מתעכבים, תנסו להבין ותנסו לקצר להן
פנינה תמנו:
 אני אומרת לך אמיתי, אם הן לא מצליחות להגיע לרואה החשבון, או לא מצליחות להשיג את המסמכים, יש דברים שאתם יכולים אולי בתצהיר לפתור אותם
אבישג סבג ראובן:
תראי, בסופו של דבר בעצמאי אתה חייב להראות איזשהו ירידה
אבישג סבג ראובן:
 אני חייבת איזשהו מסמך גם קודם, לא חייבי מייד, אבל אני חייבת איזשהו מסמך
אבישג סבג ראובן:
 ברגע שאין לי אותו אני לא יכולה לשלם
אבישג סבג ראובן:
 את יודעת, בסוף זה כספי ציבור
קטי קטרין שטרית:
אבל אולי מקוונן?
אבישג סבג ראובן:
הכל מקוונן
אבישג סבג ראובן:
 אנחנו לא מבקשים מסמך חתום מקורי, לא כלום
אבישג סבג ראובן:
 אנחנו מבקשים אפילו צילום
אבישג סבג ראובן:
 היא תוציא את זה אפילו מתוך התכתבות עם יועץ המס או רואה החשבון שלה
פנינה תמנו:
את יודעת שאין הרבה טופסולוגיה?
אבישג סבג ראובן:
אנחנו לא בדיני ראיות פה, אנחנו ממש לוקחים את המעט שבמעט
פנינה תמנו:
אוקיי, 600 אמרנו שעדיין בתהליכי השלמת מסמכים
אבישג סבג ראובן:
אוקיי, יש לנו 764 שטרם טיפלנו בהם
אבישג סבג ראובן:
 אנחנו בתהליך איתם
אבישג סבג ראובן:
 עוד לא התחלנו לבחון את הבקשות, זה לוקח זמן על אף שאנחנו עם המון נותני שירות שם
פנינה תמנו:
כמה זמן המתנה?
אבישג סבג ראובן:
זה יכול לקחת בין שלושה ימי עסקים לשלושה שבועות
פנינה תמנו:
זאת אומרת הכסף נכנס אחרי שלושה שבועות?
אבישג סבג ראובן:
הכסף יכול להיכנס גם אחרי חמישה ימים
אבישג סבג ראובן:
 בכל יום חמישי יש יום הזרמת כספים
פנינה תמנו:
בסדר, אם את אומרת לי שטווח הטיפול זה עד גג שלושה שבועות, כל עוד הצד של הפונה, זה בסדר גמור בעיניי
קטי קטרין שטרית:
כן אבל הם עושים את זה דרך הבעל
קטי קטרין שטרית:
 הבן שלי 70 ימים שם
פנינה תמנו:
לא דרך הבעל
קטי קטרין שטרית:
הם עושים את זה דרך הבעל
שגית בכנר:
כן, כן
שגית בכנר:
 הבעל מקבל לטלפון הנייד
פנינה תמנו:
ההודעות זה דרך הבעלים, זה נכון
קטי קטרין שטרית:
צריך לשנות את זה
שגית בכנר:
שנמצאים בתוך עזה
קטי קטרין שטרית:
הבן שלי שם 70 ימים
פנינה תמנו:
הגשת הבקשה הנכונה לא חייבת להיות רק של הבעל
פנינה תמנו:
 דיברנו על זה, אז ביקשנו גם שתמצאו דרך
פנינה תמנו:
 אמרו לנו בצבא, ובצדק, לנו יש ממשק עם חיילים
פנינה תמנו:
 אנחנו לא יודעים לפנות לנשים, אין לנו טלפונים מעודכנים, לא בטוח שבכלל מותר לנו
פנינה תמנו:
 אנחנו לא יודעים באיזה תהליך הם עם בני הזוג או בנות הזוג שלהם
פנינה תמנו:
 אני חושבת, באמת גם מבדיקה שעשיתי, הוגן שישלחו לבעלים
פנינה תמנו:
 אבל צודקת ואומרת פה קטי, מה עם אלו שמתחילת המלחמה בתוך עזה?
קטי קטרין שטרית:
אין להם פלאפונים, הם לא עם הפלאפונים בכלל
אבישג סבג ראובן:
רגע תנו לי להגיד, קודם כול לא כל הצבא בתוך עזה, זה אחד
אבישג סבג ראובן:
 אני לא אנקוב פה בזה
עליזה לביא:
למה את לא עושה דיפרנציאציה? גברתי יושבת-הראש, יש לוחמים ויש תומכי לחימה
פנינה תמנו:
לא לא, אנחנו לא שם ואני מבטיחה עליזה שאת תדברי
פנינה תמנו:
 מבחינתי כל החיילים תומכי לחימה, לוחמים, מבחינתי כולם יקבלו את הסיוע
עליזה לביא:
את צודקת אבל מבחינת הגישה וההנגשה
קטי קטרין שטרית:
כן אבל אני מוכנה בשביל אותו חייל אחד, אחד, להיות פה בוועדה, לעזוב את הוועדה שנמצאת שם ולדבר על האחד הזה שאין לו כרגע פלאפון, והוא לא יכול להעביר לאשתו והוא קורס, והיא קורסת גם
אבישג סבג ראובן:
אין בעיה, בשביל זה תנו לי רגע להסביר
פנינה תמנו:
כולנו מבינים מה אנחנו רוצים
קטי קטרין שטרית:
מה קרה? אפשר לפרסם
קטי קטרין שטרית:
 יש דרכים לפרסם
פנינה תמנו:
טוב, בבקשה אבישג
אבישג סבג ראובן:
אפשר להתייחס?
אבישג סבג ראובן:
אני אגיד מספר דברים, קצר, ולא הצלחתי להגיד אותם
פנינה תמנו:
שתדעי לך אני בפעם שעברה אמרתי לך לבוא פיזית לוועדה, היה לך הרבה יותר קל איתנו פיזית
אבישג סבג ראובן:
תמיד זה יוצא כשיש עוד לו"זים, מה אני יכולה לעשות? בקיצור, מה שרציתי לומר זה ככה
אבישג סבג ראובן:
 קודם כול אנחנו ערים לזה שיש אנשים שם בלי פלאפונים, אנחנו מחוברים למשרתים שלנו ואנחנו מבינים את זה
אבישג סבג ראובן:
      עשינו כמה דברים בשביל להעביר את המידע
אבישג סבג ראובן:
 אחד, אנחנו גם נמצאים בקבוצות האלה
אבישג סבג ראובן:
 אני באופן אישי בדרך היום לעבודה או לצבא דיברתי עם מנהלת הקבוצה
אבישג סבג ראובן:
 אני כל הזמן בקשר ישיר איתם
אבישג סבג ראובן:
 אז אחד, אנחנו נמצאים בקבוצות האלה ונותנים מענה
אבישג סבג ראובן:
 יצרנו כל יום זום פתוח לנשות משרתי המילואים, עלו בזום האחרון מעל 400 נשים
פנינה תמנו:
יש לי רעיון בשבילך, רגע
פנינה תמנו:
 האמיני לי פיקוד העורף, אני מוכנה לדבר עם האלוף
פנינה תמנו:
 כמו שיודעים לתת את הנהלים להתגוננות, אני מצפה מכם שתשלחו דרך היוהל"מית, תשבו באולפנים
פנינה תמנו:
 ואם יגידו לך לא אני אתקשר לעורכים ולמו"לים אם צריך אנחנו יודעות לעשות את זה
פנינה תמנו:
 אני מבקשת שתצאו לסוג של מבצע של הנגשה בתוך האולפנים
אבישג סבג ראובן:
אבל רגע אני לא חושבת שזה נופל רק בהנגשה
פנינה תמנו:
אבישג, החוכמה אינה נמצאת רק בידייך
אבישג סבג ראובן:
חד משמעית, לא אמרתי
פנינה תמנו:
בסוף אני חושבת שזה יכבד גם אותכם אם תשבו פה
אבישג סבג ראובן:
אבל רגע, תנו לי להשלים, זה דקה, בסוף אני אקבל הכול
אבישג סבג ראובן:
 גם כל מה שהיה כאן אני באמת הולכת ועושה את הדברים אני לא משחקת עם זה
פנינה תמנו:
טוב בבקשה
אבישג סבג ראובן:
אני רק אומרת שאנחנו פתחנו עמדות שטח, בכל מקום שיש ריענון שבני או בנות הזוג יוצאים לשטח לריענון אנחנו נמצאים שם
אבישג סבג ראובן:
 אני נמצאת שם עם עמדת ביטוח לאומי, עם עמדת קרן הסיוע
אבישג סבג ראובן:
 אני מגישה לו את הבקשות, אני לא מחכה שהוא יחזור הביתה בכלל
אבישג סבג ראובן:
 אני מגישה לו את הבקשות בשטח ביום וחצי שהם בהתרעננות
אבישג סבג ראובן:
 אלו צוותים שקורים בתוך השטח
אבישג סבג ראובן:
      על הדבר הזה הפצנו את זה בכל מקום אפשרי
אבישג סבג ראובן:
 באתר צה"ל שפתוח לכל הציבור, כל אחת שתיכנס לשם תראה את הקרן ואת האפשרות להגיש
אבישג סבג ראובן:
 בנוסף לזה, אנחנו בתהליך קבלת מידע על בני או בנות הזוג של משרת המילואים, שאני מקווה שהוא ייסגר בימים הקרובים
אבישג סבג ראובן:
ונוכל גם להפיץ להם בדחיפה לפלאפונים שלהם
פנינה תמנו:
מצוין, לבנות הזוג ולבני הזוג
אבישג סבג ראובן:
כן, לבני ובנות הזוג, מה שרשום במשרד הפנים כמובן
פנינה תמנו:
קטי, זו תשובה טובה
פנינה תמנו:
 אבישג אני רק אגיד לך שאני יודעת שאתם פועלים ועושים, ואנחנו רואים גם מימוש של התקציבים
פנינה תמנו:
 הייתי רוצה לראות יותר
פנינה תמנו:
 שוב, אל תעשו הנחות לאוצר בעניין הזה
פנינה תמנו:
 אבל בסך הכול אני יודעת שאתם באמת נותנים דחיפה מאוד גדולה כדי לסייע
פנינה תמנו:
 אני רק רוצה לשאול על הסיפור של בנות זוג
פנינה תמנו:
      היא אמרה עכשיו, אם תקשיבו לה אז אתם תראו שהם יצאו למבצע עכשיו איסוף של כל הפרטים של בנות ובני הזוג והם הולכים לתת להם בפרטים האלה את כל המידע
אבישג סבג ראובן:
יש מקום אחד שקשה לנו מאוד
אבישג סבג ראובן:
 אני רוצה לנצל גם להגיד, בכל עולמות הגרושים והגרושות אני אומרת את זה בלב כבד
פנינה תמנו:
זהו, על זה רציתי לשאול אותך
פנינה תמנו:
 בסוף יש הורה משותף
אבישג סבג ראובן:
אולי אתם גם תצליחו לעזור לנו
אבישג סבג ראובן:
 אני אומרת בלב כבד, קשה לנו להתנהל עם העולם הזה
אבישג סבג ראובן:
 אנחנו מכירים את משרת המילואים
אבישג סבג ראובן:
 אני לא יודעת להעביר כספים לצד של גרוש, גרושה, חלקם גם עם פרק ב', יש פה מורכבות
פנינה תמנו:
כן אבל הילדים נמצאים אצל ההורה המשותף
פנינה תמנו:
 תזכרו
אבישג סבג ראובן:
לא בכל המקומות
אבישג סבג ראובן:
 ואני כצבא לא יכולה - - -
פנינה תמנו:
אם הוא נמצא בחזית, אז אצל מי?
קטי קטרין שטרית:
פנינה, שהם יתנו הצהרה
קטי קטרין שטרית:
 שחיילי המילואים - - - שיפנה בהצרה, דיברנו על זה כבר
פנינה תמנו:
בדיוק, הצהרה
פנינה תמנו:
 היא לא, היא רוצה פתרונות
פנינה תמנו:
 אני אגיד לך משהו, שוב פעם אני אומרת, זה דיון טיפה מורכב
פנינה תמנו:
 לא נפתור את זה כרגע
פנינה תמנו:
 אני מבקשת שנתאם איתך פגישה
פנינה תמנו:
 את תבואי לפה
פנינה תמנו:
 מי שירצה מחברי הכנסת חברי הוועדה וגם שלא, להיכנס לפגישה הזאת שלא בוועדה, אנחנו נעשה את זה, ננסה למצוא בדרך המלך איך אנחנו מסייעים לאותם חיילים להעביר את הכסף להורה המשותף שהוא נמצא בחזית או משותפת
אלי אפללו:
פנינה ברשותך, אני פשוט צריך לעבור לוועדה
פנינה תמנו:
יש פה כמה שנרשמו ושהם צריכים
אלי אפללו:
אני חייב לעבור לוועדת הכספים
פנינה תמנו:
אלי, אתה יודע כמה אהבה יש לי אליך
פנינה תמנו:
 ועדיין יש פה את לימור
פנינה תמנו:
אני רוצה לפרגן לך, משפט אחד
פנינה תמנו:
אם זה לפרגן אני אתן לך
אלי אפללו:
באמת אני חייב לזוז
פנינה תמנו:
תבקש מחברתך לימור
פנינה תמנו:
 לימור את רוצה?
אלי אפללו:
כולם יסכימו
פנינה תמנו:
כולם אוהבים אותך אז הם שותקים
קטי קטרין שטרית:
בוועדה למעמד האישה אנחנו נותנים לך את הזכות
אלי אפללו:
באמת
אלי אפללו:
 אני רוצה לפרגן לך
אלי אפללו:
 אני חושב שאת עושה עבודה טובה
אלי אפללו:
וגם הישיבה הזאת, היסודיות שלך, והנחישות שלך היא מאוד חשובה
אלי אפללו:
 נשות המילואים הן הגיבורות במלחמה הזאת
אלי אפללו:
אני אמרתי את זה בכל הוועדות
אלי אפללו:
 חיילי המילואים צריכים שקט
אלי אפללו:
 ולכן צריך לתת להם את השקט הזה גם הנפשי, וגם הכלכלי
אלי אפללו:
 ואמרתי את זה גם בוועדת הכספים, ולכן צריך באמת לתת להם את הסיוע הזה
אלי אפללו:
 והנשים הן הגיבורות כי הן מחזיקות את הבית
פנינה תמנו:
אלי, אתה נכנסת טיפת באיחור
פנינה תמנו:
 אני אגיד לך שהפגיעה היא כל כך גדולה, ש-15% מהפונות לנשות הפורום המילואים מקבלות סל מזון מעמותות
אלי אפללו:
זה לא יאומן
פנינה תמנו:
זה לא יאומן
פנינה תמנו:
 זה דבר שאסור שיקרה
הר מלך:
זה הזיה
אלי אפללו:
אני צריך לרוץ לוועדה
פנינה תמנו:
מה אני אעשה, אלי, אני למדתי את הפוליטיקה
יצחק קורן:
אני אתחיל בפירגון - - -
פנינה תמנו:
לא, די נו, בגלל שאני אתיופית וקשה לי להסמיק? זה מה שאתם עושים
פנינה תמנו:
 אבישג את לא הולכת לשום מקום
פנינה תמנו:
 את איתנו
פנינה תמנו:
 אני רוצה להעביר
מורן חטב:
אלי לפני שתלך
מורן חטב:
 יושבת-ראש הוועדה אני רוצה להגיד משהו בפני אלי לפני שהוא הולך
מורן חטב:
 אני מדברת פה, אני מורן ואני מדברת בשם נשות אנשי הקבע
פנינה תמנו:
אני אתן לך, מורן
מורן חטב:
חשוב לי להגיד
פנינה תמנו:
את רוצה להגיד לו ספציפית?
מורן חטב:
ספציפית לו
מורן חטב:
 שההכרה שמגיעה לנשות משרתי המילואים מגיעה גם לנו
פנינה תמנו:
 בגלל זה היה חשוב לי אתמול, פניתן אליי
מורן חטב:
ההפרדה הזאת פוגעת בנו
יצחק קורן:
השיח צריך להיות של המשרתים
יצחק קורן:
 זה לא צריך להיות קבע או מילואים
פנינה תמנו:
יקרות, אתמול פניתן אליי, אני אמרתי שאני אשמע ואפילו אקדיש לזה נדבך
פנינה תמנו:
 אני אשאיר לזה זמן כדי שאני אשמע אתכן
מורן חטב:
אנחנו יודעים ואחנו מודות לך
מורן חטב:
 רק היה לי חשוב להגיד את זה לאלי שאמר את זה ככה בצורה כל כך ברורה שגם אנחנו פה
פנינה תמנו:
 אני הולכת לפי הרשימה
פנינה תמנו:
 לימור סון הר מלך, בבקשה
הר מלך:
גברתי יושבת-הראש, קודם כול אני רוצה להודות לך ובאמת אני עוקבת אחריך מתחילת המלחמה הזאת
הר מלך:
 את מנהלת מלחמה על אותן נשים, ובאמת כל המילים הטובות ואת לא מתפשרת, ולא עושה לאף אחד הנחות, וממש ראוי להיאמר פה, מעורר השראה המאבק שלך עבורן
הר מלך:
באמת פה דיברו על טרמינולוגיה, נשות הקבע ונשות המילואים
הר מלך:
 אנחנו מבחינתנו זה נשות המשרתים, וכולם רשאיות וזכאיות וראויות לקבל את התנאים
הר מלך:
 אני רציתי להתייחס לשתי נקודות שהיה חשוב לי לתת עליהן דגש, כי ראיתי שהן גם לא מופיעות בפורום נשות המילואים, אז היה חסר לי מאוד
פנינה תמנו:
רק מילה אחת אני אומר, שאת הצפת את הנושא גם של הנשים שילדו, של חופשת הלידה, וגם נמצאת פה עדי
פנינה תמנו:
 עדי, תקשיבי למה שהיא אומרת כי אנחנו לא נוותר על הסיפור של חופשת הלידה של נשים אחרי לידה
הר מלך:
תנסו לחשוב על המציאות הזאת של נשים שילדו עכשיו מתמודדות גם עם ההשלכות הנפשיות של לידה, וגם עם הלחץ שהן צריכות עכשיו לחזור לעבודה, וגם עם המציאות הזאת שהבעל שלהן נמצא רחוק ומה קורה עם התינוק? זו מציאות שהיא בלתי אפשרית
הר מלך:
 ולכן אני אומרת, יש הסכמה מקצה לקצה
הר מלך:
 הדבר הזה צריך להיות מתוקן
הר מלך:
 הארכת חופשת לידה בתשלום עבור אותן נשים ולצערי הרב אני לא ראיתי את זה, אולי פספסתי אבל לא ראיתי את זה
פנינה תמנו:
לא, זה לא בפנים
הר מלך:
גם בדרישות אני לא ראיתי הארכת חופשת לידה
פנינה תמנו:
לא, הם התייחסו לזה
הר מלך:
עברתי על הדברים שלהם, זה לא הופיע
הר מלך:
 אני אשמח לראות כי עברתי ממש, קראתי בעיון
קריאה:
נמרקר לך
הר מלך:
אז אני אשמח מאוד לראות את הדבר הזה
הר מלך:
 זה לא מופיע
פנינה תמנו:
זה לא מספיק בולט
פנינה תמנו:
 בעניין הזה היא צודקת
פנינה תמנו:
 זה נושא שלימור דיברה עליו לא אחת עם הרבה מאוד חברי כנסת כאן והרימה את הכפפה בנושא הזה
הר מלך:
דרך אגב, גם מבחינת האוצר העלויות לא כל כך גדולות
הר מלך:
 אנחנו מדברים על 3,466 נשים כאלו
הר מלך:
 זה המידע שביטוח לאומי העביר לנו
אבישג סבג ראובן:
מתוכן 1,700 נשים ילדו בתוך הלחימה
הר מלך:
זה מטורף
אבישג סבג ראובן:
כן, אני פשוט הולכת לטפל אחת-אחת במענה שלנו אליהם
פנינה תמנו:
רגע אל תגידי את זה עכשיו לפני שהאוצר נתנו לנו תשובה
הר מלך:
אתמול הייתי בניחום אבלים אצל החייל שי פיזם, שאשתו ילדה תינוקת בת שלושה שבועות והמחשבה שהיא תצטרך
קטי קטרין שטרית:
לגדל, זה קשה
הר מלך:
באמת, אני חושבת שכולם מבינים כמה הנושא הזה הוא קריטי
הר מלך:
 נושא נוסף שרציתי להתייחס אליו, אתמול היה לנו דיון בוועדת חינוך על הנושא שהיה יותר על התנאים של המילואימניקים, אבל אני חושבת שלא נתנו מענה מספק, אבל יושבת פה יושבת-ראש אגודת הסטודנטים של האוניברסיטה הפתוחה והיא דיברה על חוסר מענה לנשות המגייסים, לנשים האלה שמתמודדות עם המציאות
קטי קטרין שטרית:
למגויסים בעצמם לא מוכנים
קטי קטרין שטרית:
 למילואימניקים עצמם לא מוכנים לדחות
קטי קטרין שטרית:
 גם לנשים וגם הם
קטי קטרין שטרית:
 זה בושה כפולה
פנינה תמנו:
לימור, תודה
פנינה תמנו:
 אין לנו זמן, תזכרו שב-11:00 יש מליאה
הר מלך:
זה הנושא באמת
הר מלך:
 אני אגע בנושא של ההתמחות, זה כן הופיע, אבל אני מחושבת שצריך לשים על זה דגש
הר מלך:
 נשים בתחום האקדמי צריכות לקבל הקלות, צריך להתייחס לדבר הזה
הר מלך:
 אי אפשר שנשות מגויסים יצטרכו לתת את אותם הספקים, את אותן יכולות, את אותן התמחויות שהן נותנות בזמן שגרה
הר מלך:
      הדבר האחרון, הקמת מערך לנושא הנפשי אני חושבת שעוד ידובר פה בהרחבה
הר מלך:
 לתת מענה לילדים, לתת מענה לנשים שמתמודדות
הר מלך:
 אנחנו מכירים את המצוקה, יש פה מצוקה על גבי מצוקה, ויש פה כל כך הרבה בסדרי גודל שבאמת מאוד-מאוד קשה
הר מלך:
 והקמת מערך תומך במשרד הביטחון שיהיה כתובת ויהיה מענה להכיר מה הזכויות שלהם? לייצר את התיווך הזה
פנינה תמנו:
 חבר הכנסת קרויזר בבקשה
יצחק קורן:
 אז קודם כול אני משתתף כמובן ומצטרף לפירגונים גם על הדיונים האלה
יצחק קורן:
 יחשבו שאני משוחד
פנינה תמנו:
מה, מטי קשה לך?
יצחק קורן:
היא רוצה שאני אמשיך לפרגן לך עוד, אבל נראה לי שיש פה דברים יותר חשובים לשמוע הדיון הזה, חברת הכנסת פנינה
מטי צרפתי הרכבי:
אמרתי לו שכל הכבוד, גברתי יושבת-הראש
יצחק קורן:
לא, מגיע לה, זה גם לא הדיון הראשון בנושא הזה ואת מכירה אותו
מטי צרפתי הרכבי:
לא, קטונו, תאמינו לי
מטי צרפתי הרכבי:
 כל כך קטונו אז באמת - - -
סימון דוידסון:
איזו אהבה יש בקואליציה, זה משהו מדהים
יצחק קורן:
מתחילים לקנא ביש עתיד
יצחק קורן:
 אני אדבר בקצרה, אני גם צריך לצאת לדוח מבקר המדינה בוועדת כספים
יצחק קורן:
 אני חושב שהגיע הזמן, אחרי 75 שנות קיום ומלחמות רבות, שיפסיק להתנהל מאבק פעם אחת מול משרד החינוך בנושא סטודנטיות ובנות זוג של סטודנטים או סטודנטים שמשרתים, או מול הרווחה ובכל פעם יש מאבק מול משרד אחר
יצחק קורן:
 הגיע הזמן, ואני חושב שאת גברתי אולי תובילי את זה כמו שאת יודעת להוביל פרויקטים, מנהלת, שתטפל במשרתי מדינת ישראל
יצחק קורן:
 אלו נשות הקבע, אלו אנשי הקבע, אלו משרתי המילואים, שיהיה דבר מאוד מוסדר
קריאה:
ביניהם גם נשות המילואים
יצחק קורן:
בוודאי גם נשות המילואים
יצחק קורן:
 אני מדבר על המעגל הכולל
מטי צרפתי הרכבי:
אתה מדבר על מנהלת?
יצחק קורן:
מנהלת שתנהל את האירוע הזה, כי כשגבר יוצא למילואים, יש לו אישה בבית וכשהיא יוצאת למילואים יש לה גבר שצריך לנהל את הבית
יצחק קורן:
 אם זה בנושאים של הבית עם הצהרונים והגנים
מטי צרפתי הרכבי:
אבל משרד הביטחון צריך לעשות את זה
מטי צרפתי הרכבי:
 אני אגיד לך משהו
מטי צרפתי הרכבי:
 הקושי האמיתי שאנחנו מפריטים הכול, וכל דבר מביאים יש שר, מביאים פרויקטור
יצחק קורן:
יפה אז הגיע הזמן שאנחנו בחקיקה שלנו נאלץ ונכופף את הממשלה לקחת אחריות שיהיה גוף אחד וזה לא משנה
פנינה תמנו:
בתוך משרד הביטחון
יצחק קורן:
בתוך משרד הביטחון, אם זה מול הרשויות ואם זה עצמאים, ואם זה בהשכלה, כי דיברנו אתמול גם בוועדת החינוך המשולבת עם נגב גליל על ההטבות לסטודנטים שמשרתים
יצחק קורן:
 הגיע הזמן שמישהו אחד יתכלל את כל האירוע הזה וכשיש אירוע ביטחוני – אני מקווה שלא יהיה יותר אירועים כאלה, לצערנו גם השנה הבאה תהיה רוויה בימי מילואים וכך גם הלאה לפי התחזית של צהל – הגיע הזמן שמישהו ינהל את האירוע הזה מתחילתו ועד סופו על כל ההשלכות שלו כולל על הלומי הקרב ונשות הלומי הקרב, אלו מעגלים רחבים, גדולים, שהגיע הזמן שיהיה לו כתובת אחת שתנהל אותו מתחילתו ועד סופו
פנינה תמנו:
זו נקודה מאוד מעניינת מה שאתה מעלה
פנינה תמנו:
 צריך לשבת לבחון את זה, ואם אנחנו נצטרך לעשות פה קואליציה בין אופוזיציה לקואליציה לטובת העניין הזה
יצחק קורן:
יש פה
פנינה תמנו:
ויש פה, מתחילת המלחמה יש עבודה משותפת שהיא אדירה והיא גם משיגה תוצאות
פנינה תמנו:
 אז אם צריך לעשות את זה אנחנו נעשה את זה
פנינה תמנו:
 אני לא חושבת שצריך להמציא את הגלגל כמו שהם צריכים לתת לזה קשב נכון ולא וולונטרי כזה ועל הדרך ולעשות טובה
יצחק קורן:
אנחנו כל פעם מחדש
פנינה תמנו:
אלא באמת מה שנקרא מנהלת בתוך משרד הביטחון שהיא יודעת לעסוק בדבר הזה
יצחק קורן:
נכון, נחוקק אותה שתכופף את המערכת
יצחק קורן:
זה הכוח שלנו פה כמחוקקים
פנינה תמנו:
נכון, ולבקש אולי פגישה עם משרד הביטחון לעניין הזה
פנינה תמנו:
 אני אומרת לחברי הכנסת לקצר כי יש לנו 50 דקות ואני רוצה להשאיר את זה להכול
פנינה תמנו:
 מטי הרכבי בבקשה ואחר כך קטי שטרית, חברות הכנסת
מטי צרפתי הרכבי:
תודה רבה גברתי יושבת-הראש ותודה על הדיון
מטי צרפתי הרכבי:
 ממה שדיברו עד עכשיו, יש את הטיפול המיידי כאן ועכשיו, ויש את המחשבה טיפה קדימה, גם ליום שאחרי וגם בטווח הביניים
מטי צרפתי הרכבי:
 בישיר, במיידי, כמובן פיצוי כלכלי, כולל
מטי צרפתי הרכבי:
 העצמאים שהם 50% מאותם 100,000, כ-20,000 אנשים שהם עצמאיים, רגע צריך לדעת ולהבין את העניין הזה
מטי צרפתי הרכבי:
      במיידית, הנושא של הזכויות והגנה במקום העבודה, אני מציעה לגברתי, אולי ברמה אופרטיבית, לברר כמה כוח אדם יש בעניין אכיפת זכויות נשים בנציבות שוויון הזדמנויות בעבודה שנמצא במשרד הכלכלה?
פנינה תמנו:
שהם נמצאים איתנו, אנחנו גם נגיע אליהם
מטי צרפתי הרכבי:
לברר מה מצבת כוח האדם, ובמידת הצורך לדרוש שב-2024 יהיה תגבור לזה
פנינה תמנו:
של הנציבות?
מטי צרפתי הרכבי:
בנציבות
מטי צרפתי הרכבי:
 כדי שיטפלו בכל הסוגיות של התעמרות במקומות עבודה
מטי צרפתי הרכבי:
 בסוף מישהו צריך שיהיה גוף שמתלונן ומישהו שאוכף את זה מול מקומות העבודה
מטי צרפתי הרכבי:
 אולי לוודא מה מצבת כוח האדם בנציבות של שוויון הזדמנויות ומתוך זה לגזור, אולי, דרישה לשנת 2024 בכדי לעבות את המענים
מטי צרפתי הרכבי:
כמובן שבטווח הבינוני, גם במיידי וגם בטווח הארוך, הסוגיות של כל המערכים העוטפים, אם זה הסוגיות הנפשיות, כל מה שקשור ליום שאחרי
מטי צרפתי הרכבי:
 הלווי של היום שאחרי, כי זה הולך להיות עם הרבה מאוד אדוות מורכבות
מטי צרפתי הרכבי:
 אני קוראת גם את הנושא שעלה כבר בדיון קודם
מטי צרפתי הרכבי:
 הנושא של המתמחים והמתמחות, של ה-26 שעות של הרופאות
פנינה תמנו:
 של מרשם, נמצאים איתנו כאן
קריאה:
אני אדבר על זה
מטי צרפתי הרכבי:
אז רק לא לשכוח את הסוגייה הזאת
מטי צרפתי הרכבי:
 וגם את הנושא של ההורות המשותפת וגרושים, למרות המורכבות במענים, זה אצלם אפילו עוד יותר מסובך
פנינה תמנו:
 אבישג את איתנו נכון?
אבישג סבג ראובן:
אני איתכם
פנינה תמנו:
אז גם ביקשתי, היו שני נושאים מורכבים שעל אחד מהם אני גם דיברתי עם האוצר ואמרו שזה לגמרי נתון לשיקול דעתכם
פנינה תמנו:
 אחד זה הנושא של הגרושים
מטי צרפתי הרכבי:
של הורות משותפת
פנינה תמנו:
והשני היה באמת הנושא של המתמחות
פנינה תמנו:
 כי אתם כתבתם בנוסח רק מקצועות? הנוסח היה של מקצועות? אבישג תעזרי לי
מטי צרפתי הרכבי:
של עובדים חיוניים
פנינה תמנו:
לא עובדים חיוניים
אבישג סבג ראובן:
קראנו לזה מאמץ מלחמתי
פנינה תמנו:
משהו שהופקע
פנינה תמנו:
 ואמרתי לכם שלא על כולם הכריזו על מצב חירום, ועדיין אנחנו יודעים שהם חלק מהמערך שמסייע בבתי חולים וביקשתי שתעלי ל-6,000 את הפיצוי של הסיוע בבייביסיטר והוצאות כלליות
אבישג סבג ראובן:
אז שמנו שם גם פיצוי מקסימלי של 10,000 לתקופה
פנינה תמנו:
לא, זה אובדן הכנסה
אבישג סבג ראובן:
גם לבני הזוג מאמץ מלחמתי שמנו 10,000 ככלל
פנינה תמנו:
מה? תפרטי
אבישג סבג ראובן:
קראנו לזה ככל ושני בני הזוג משרתים במילואים או בכוחות ביטחון או בריתוק משקי
אבישג סבג ראובן:
 ואת ביקשת את המילה ריתוק משקי
פנינה תמנו:
לא ריתוק משקי, נכון, לשנות את זה
אבישג סבג ראובן:
רגע אבל את זה לא הצלחנו
אבישג סבג ראובן:
 זה הדבר היחיד שלא הצלחנו
פנינה תמנו:
אז תכניסי, אז אל תשימי
פנינה תמנו:
 ריתוק משקי, פסיק, או חלק מהמאמץ בגופים חיוניים
מטי צרפתי הרכבי:
עובדים חיוניים
פנינה תמנו:
Whatever אל תורידי ריתוק משקי, תוסיפי
אבישג סבג ראובן:
אני אצטרך להעביר את זה
פנינה תמנו:
רגע, ואז את אומרת שם פיצוי עד 10,000 שקלים בחודש
פנינה תמנו:
 ואז לפחות אותן אימהות, למשל כמו מרשם של הרופאות המתמחות שעובדות 26 שעות והבעל בעזה
פנינה תמנו:
 מה מצפים? שהילדים האלה מה?
קריאה:
יגדלו את עצמם
פנינה תמנו:
לא, שתבוא העובדת הסוציאלית ותוציא את הילד מהבית על הזנחה?
שני סבוראי בנד:
התשובה של משרד הבריאות היא שזו בעיה שקיימת בכל הסקטורים
פנינה תמנו:
עזבו ממשרד הבריאות, היא תפתור את זה
פנינה תמנו:
 הרי מה אני רוצה? בסוף אם זה עד 10,000, תבוא אותה אמא, יש אופר, יש בייביסיטר, לא יודעת מה
פנינה תמנו:
 תתנו את הסיוע הזה
פנינה תמנו:
 היא תגיש
אבישג סבג ראובן:
רגע, קודם כול אני כבר אומרת, שבכל מקום שיש כזה מקרה יכולים להגיש אותו כוועדת חריגים שמתקיימת בכל יום רביעי
אבישג סבג ראובן:
 יש ארבע שעות ועדה
פנינה תמנו:
לא ועדת חריגים, זה לא צריך להיות בוועדת חריגים
שני סבוראי בנד:
אבל זה לא חריג, אלו החיים שלנו
שני סבוראי בנד:
 זה לא חריג
אבישג סבג ראובן:
חוץ מרופאים יש עוד אנשים שהם חיוניים למשק שהם לא רשומים פה
שני סבוראי בנד:
אבל אין אף אחד חוץ מהם שעובד 26 שעות
פנינה תמנו:
לא, מרשם, זו לא תשובה, סליחה
פנינה תמנו:
 יש עוד
פנינה תמנו:
 ולכן אני כן משאירה לכם את שיקול הדעת